Пщыбий Дианэ и ехъулIэныгъэхэр
Урысей Федерацэм Киокушин-каратэмкIэ и зэгухьэныгъэм Осетие Ищхъэрэ — Алание Республикэм иджыблагъэ щригъэкIуэкIащ а спорт лIэужьыгъуэм зыхуэзыгъасэ ныбжьыщIэхэм я зэхьэзэхуэ зэIуха. Абы хэтащ ди щIыналъэм щыщ спортсменхэри.
Ди гуапэ зэрыхъущи, зэхьэзэхуэм япэ увыпIэр къыщихьащ Налшык щыщ Пщыбий Дианэ. Хъыджэбз цIыкIум къратащ а текIуэны-гъэм щыхьэт техъуэ дипломрэ саугъэтрэ.
Пщыбий Дианэ Налшык дэт курыт школ №32-м и еджакIуэщ. Ар 4-нэ клас-сым щIэсщ. Гъэсэныгъэ дахэ зыхэлъ пщащэ цIыкIур фIы дыдэу йоджэ. И адэш-хуэ Пщыбий СулътIан зэрыжиIэмкIэ, школым кIуэн зэрыщIидзэрэ Дианэ «тху» защIэщ къихьыр. ИлъэсыщIэм и пэ къихуэу еджапIэм щекIуэкIа олимпиадэм Дианэ жыджэру хэтащ, хэтам и мызакъуэу, урысыбзэмкIэ пашэ хъуахэм яхэхуащ. КъинэмыщIауэ, илъэси 10 зи ныбжь а хъыджэбз цIыкIум усэ тхынми зрепщыт икIи, зэрыжаIэмкIэ, ар мыIейуэ къохъулIэ.
Пщащэ зэчиифIэм, еджэнми спортми хуэжыджэрым, къызыхэкIа унагъуэм исхэр, и егъэджакIуэ Iэзэхэр и текIуэныгъэхэмкIэ зыгъэгуфIэм, дохъуэхъу ехъулIэныгъэ куэд иджыри зыIэригъэхьэну, адыгэ бзылъхугъэм и щапхъэщ къыхужаIэу, дуней щIэращIэм гу щихуэну, гъащIэ дахэрэ насып инкIэ Тхьэр къыхуэупсэну.
ЖЫЛАСЭ Маритэ.
